Държавен вестник, бр. 16, 2013 г., стр. 29

БРОЙ  16	
Д Ъ Р Ж А В Е Н  В Е С Т Н И К 	
СТР.  29  
3. хранене на пчели с биологичен мед, 
биологична захар или биологичен захарен 
сироп в случай на дълготрайни извънредни 
климатични условия или бедствия, които пре-
пятстват образуването на нектар и медна роса.
(3) Контролиращото лице налага каран-
тинен период и други специфични мерки за 
опазване здравето на животните в случаите, 
в които има дадено съгласие за въвеждане 
на небиологични животни, птици и пчелни 
семейства.
(4) Производителят съхранява писмени 
доказателства за прилагане на всяко дадено 
съгласие по ал. 2.
(5) Контролиращото лице информира ми-
нистъра на земеделието и храните за всяко 
дадено съгласие по ал. 2 в срок 1 месец, като 
прилага писмени доказателства. 
(6) При отглеждане на пчелни семейства 
по биологичен начин с цел производство и 
продажба на пчелни майки и рояци се спазват 
изискванията на чл. 22, ал. 2 и 3 от Наредба 
№ 47 от 2003 г. за производство и предлага-
не на пазара на елитни и племенни пчелни 
майки и отводки (рояци) и реда за водене на 
регистър (ДВ, бр. 103 от 2003 г.).
Чл. 15. (1) Контролиращото лице дава 
съгласие за: 
1. връзване на едрия рогат добитък в малки 
стопанства, ако не е възможно да бъде задър-
жан на групи, отговарящи на поведенческите 
му изисквания, при условие че животните имат 
достъп до пасища през периода на паша и поне 
два пъти седмично имат достъп до открити 
пространства, когато пашата е невъзможна;
2. връзване на едър рогат добитък в сгради, 
които съществуват преди 24 август 2000 г., при 
условие че са осигурени редовни разходки и 
отглеждането става при спазване на изисква-
нията за хуманно отношение към животните 
с добре покрити със слама подови настилки в 
помещенията, като за животните се полагат 
необходимите грижи; 
3. изключения относно условията на отглеж-
дане и гъстотата на отглеждане, предоставяни 
на животновъдни стопанства съгласно чл. 95, 
параграф 2 от Регламент (ЕО) № 889/2008; 
4. използване на синтетични витамини А, 
Д и Е за хранене на преживни животни;
5. извършване по изключение, поради 
здравословни причини или породни особе-
ности, след преценка на ветеринарния лекар 
на следните манипулации:
а) поставяне на еластични пръстени на 
опашките на агнетата;
б) подрязване на опашките на животните;
в) изрязване на зъбите;
г) рязане на човката и обезроговяване.
(2) Производителите, които се ползват от 
изключенията по ал. 1, т. 3, представят план 
пред контролиращото лице, съдържащ опи-
сание на мерките, които ще предприемат за 
спазване на правилата за биологично произ-
водство до края на преходния период. 
(3) Контролиращото лице продължава 
даденото съгласие по ал. 1, т. 2 и 3 при пред-
ставяне на писмени доказателства от страна 
на производители за прилагане за ограничен 
период от време преди 31 декември 2013 г. с 
допълнително условие, че контролните по-
сещения, посочени в чл. 65, параграф 1 от 
Регламент (ЕО) № 889/2008, се провеждат 
поне два пъти годишно.
(4) Периодът между отглеждане на две пар-
тиди птици, през който откритите заградени 
площи остават празни с цел възстановяване 
на растителността, е не по-малък от 14 дни. 
Производителите осигуряват условия за 
вземане на проби съгласно мониторингова 
програма, изготвена на основа на действа-
щото законодателство, и поддържат писмени 
доказателства за прилагането на този период.
(5) Производителите съхраняват писмени 
доказателства за прилагане на всяко дадено 
съгласие по ал. 1. 
(6) Контролиращото лице информира ми-
нистъра на земеделието и храните за всяко 
дадено съгласие по ал. 1 в срок един месец, 
като прилага писмени доказателства.
Чл. 16. (1) Министърът на земеделието и 
храните издава разрешение по смисъла на 
чл. 42, буква „б“ от Регламент (ЕО) № 889/2008 
за въвеждане на ярки, предназначени за 
снасяне на яйца, които са на възраст до 18 
седмици и не са отглеждани по правилата 
за биологично производство, в стопанство 
с биологично производство при спазване на 
изискванията на чл. 14, ал. 1, т. 4 и 5.
(2) За издаване на разрешение по ал. 1 
контролиращото лице подава заявление до 
министъра на земеделието и храните.
(3) Заявлението по ал. 2 съдържа име и 
адрес на производителя. Към заявлението 
се прилагат:
1. копие на договор за контрол и сертифи-
кация с контролиращо лице;
2. декларация от продавача, че ярките, 
предназначени за снасяне на яйца, са отглеж-
дани съгласно разпоредбите на раздели 3 и 
4 от глава 2 от Регламент (ЕО) № 889/2008;
3. документ за произход и възраст на ярките;
4. декларация от производителя, че не 
притежава други ярки в стопанството; 
5. инспекторски доклад от последната про-
ведена проверка на биологичното производство 
на фураж на стопанството, в което ще бъдат 
отглеждани ярките.
(4) Министърът на земеделието и храните 
издава разрешение или прави мотивиран отказ 
в срок един месец от постъпване на заявле-
нието на база на становище на комисията.